JohanHeinsen/ENO huggingface dataset:
Aalborg Stiftstidende, 1843-04-22
Fra Pressen i Aalborg er idag udkommet: Juridisk Maanedsskrift. Udgivet af Den danske Sagførerforenings Bestyrelse. 1ste Hefte: Januar, Februar, Marts. Redigeret af Procurator Chr. Olsen. Priis: 1 Rbd. Dette Hefte indeholder en Jndledning om Sagfører foreninger i forskjellige Lande samt Udkast til Statuter, for den danske Sagførerforening og et Udvalg af 31 forskellige interessante Domme, der i afvigte Aar ere afsagte ved Overretten i Viborg.
Aalborg Stiftstidende, 1843-04-22
Tidsskriftet udkommer i maanedlige Hefter paa 4 a 6 Ark til en Priis af 8 Skill. pr. Ark. Det udkomne Qvartalshefte kan erholdes og Subscription modtages i alle Landets Boglader samt hos Tidsskriftets Hoved Commissionair Bernh. Ree's Boghandling.
Aalborg Stiftstidende, 1843-04-22
Gode holsteenske Boghvedegryn faaes hos R. Rasmussen i Svingelen.
Aalborg Stiftstidende, 1843-04-22
Das seit dem Jahre 1832 in unserm Verlage erscheinende AlliNatur, Kunst, Wissenschaft und Leben, nach allen in den besten kritischen Blattern erfolgten Beurtheilungen das billigste, nitzlichste und eleganteste derartige Unternehmen, wird auch in diesem Jahre und zwar mit ernenter und verdoppelter Thatigket fortgefest werden. Der Subscriptionspreis fir den gangen Jahrgang oder Band, in 12 Monatslieferungen, gros Med. 40 Format, mit 18 bis 20 elegant gedruckten Bogen Text und 150 für sich bestehenden Abbildungen, worunter 12 grossere Kunstblatter (Lithographien), nedst Umschlag, Titel, Register und einer groseren Extra-Beilagebetragt. 2 Rbdlr. 1 Mk. 8 s. dan.
Aalborg Stiftstidende, 1843-04-22
Das 1ste u. 2te Heft des nenen Jahrganges ligt zur Ansicht bereit in d'Herrn Bernh. Rees Buchhandlung in Aalborg.
Aalborg Stiftstidende, 1843-04-22
Braunschweig, im April 1843. Ochme & Müller. Ovenstaaende Tidsskrift, vistnok et af de nyttigste, interessanteste, smukkeste og billigste, der i Tydskland fortiden udkommer, troe vi i enhver Henseende paa det Bedste at kunne anbefale, som dannende og underholdende Læsning saavel for Ældre som især for den opvoxende Ungdom. Exemplarer kunne paa Forlangende erholdes til behageligt Gjennemsyn fra Bernh. Rees Boghandling.
Aalborg Stiftstidende, 1843-04-22
Formedelst anden Bestemmelse, og efter Overeenskomst med vedkommende Auctionsdirecteur, bliver Gaarden Vestermolholt i Hals Sogn, som forud i Nr. 8 og 16 af denne Stiftstidende samt i Berlings Tidende og Aarhuus Stiftstidende for Januar findes beskreven, stillet til offentlig Auction her paa selve Gaarden Torsdagen den 27de April førstkommende, Formiddag Kl. 10. Det bemærkes, at Pengevilkaarene ville blive saa favorable for Kjøberen som muligt. Vester Mølholt, den 5te April 1843. J. Ballin.
Aalborg Stiftstidende, 1843-04-22
Torsdagen den 27de dennes, Formiddag Kl. 10, bliver, efter Jens Jensens Begjæring, i Teglgaards Mølle, Skjørping Sogn, afholdt Auction over endeel Jndbo og Besætning, bestaaende af Borde, Stole, Kister, Skabe, Sengesteder, Kar, Ankere, 2 Kakkelovne, Vogne, Plouge, 1 Harve, Hestetøi, 2 Heste, 4 Køer, 3 Ungqvæg, 24 Faar m.m., hvilket herved bekjendtgjøres. Hellum Hindsted Herreders Comptoir paa Nørgaard, den 19de April 1843. J Auctionsdirecteurens Fraværelse Schjellerup, const.
Aalborg Stiftstidende, 1843-04-22
Auction. Tirsdagen den 9de Mai førstkommende afholdes, efter Skifterettens Foranstaling, hos Gaardmand Søren Hansen i Biersted, offentlig Auction over den hans og afdøde Hustrue, Frederikke Christiane Johansdatters Fælledsbo, tilhørende Gaard sammesteds, med underliggende Jorder, der staae for Hartkorn, Ager og Eng 3 Tønder, saa og over Gaardens Besætning og Jnventarium, bestaaende af: 5 Heste, 4 Køer, 3 Qvier og en Tyr samt 2 Faar, Vogne, Plouge, Harver, med flere Gaards- og Avlsredskaber og endelig over Boets Ind- og Udbo, saasom: Borde, Stole, Kister, Senge- og Gangklæder, en Kobber=Grubekjedel og nogle Bryggerkar m. m., hvilket herved bekjendtgjøres med Tilføiende, at Auctionen begynder og Formiddagen Klokken 9. Kier og Hvetboe Herreders Contoir i N. Sundby, den 21de April 1843. R. Ostenfeldt.
Aalborg Stiftstidende, 1843-04-24
Aalborg Stiftvende Adresse-Avis. Aar 1845. No 1. Mandagen den 24de April.
Aalborg Stiftstidende, 1843-04-24
Denne Avis, som udgives af Jens Chr. Borch & Julie Røe og redigeres af Bernhard Roe, udgaaer 5 Gange ugentlig og kan bestilles paa alle kongelige Postcontoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1843-04-24
Udlandet. Den russiske Gesandt i Constantinopel skal den 5te de have modtaget sin Kelsers Ultimatum til Porten i det serviske Anliggende og overrakt det til Udenrigsministeren. Man var endnu i Tvivl, om Porten vilde give efter eller den russiske Gesandt foreløbig trække sig tilbage fra Hovedstaden, foreløbig til Bujukdere.
Aalborg Stiftstidende, 1843-04-24
Det belgiske Ministerium er ved Ordonants af 17de de bleven aldeles omdannet. Det nye Cabinet bestaaer af: Generallieutenant Grev Goblet d'Aviella Udenrigsministee; Generalmajor ved Artilleriet Dupont Krigsminister; Generaladvocat ved Appellationsretten i Brüssel Baron d'Anethan Justitsminister; Medlem af Repræsentantkammeret Mercier Finantsminister og hidtilv. Gouverneur i Luxemburg Deschamps Minister for de offentlige Arbeider. Jndenrigsministeren Nothomb og Minister uden Portefeuille Grev Meulenaere havde, ligesom de øvrige aftraadte Ministre, forlangt deres Afsked, men ikke erholdt den. J Siciliens Hovedstad Palermo har Politiet i de sidste Dage af Marts hemmeligen arresteret over 100 Personer af alle Classer. Man vil paastaae, at en stor Sammensværgelse mod Regjeringen er opdaget. Andre mene, at de Arresterede ere Medlemmer af en stor, over hele Øen vel organiseret Bande, der behændigen bestiæle Hovedstadens Lagre, af Tøier og andre Stoffer, som de lade sye i Klæder og sælge rundt om paa Landet.
Aalborg Stiftstidende, 1843-04-24
De franske Marineofficerer og Subalterne, der have deeltaget i den Otaheitiske Expedition og Qvasi-Erobring i Sydhavet, ere blevne tildeelte forskjellige Ordener og Udmærkelser. Contreadmiral Dupetit-Thouars er bleven udnævnt til Storofficeer af Æreslegionen. – Prindsesse Clementines Formæling med Prindsen af Coburg-Kohart vil finde Sted i St. Cloud den 20de ds. Belgiernes Konge- og Dronning ventes i denne Anledning til Paris. Af det diplomatiske Corps ville kun de saakaldte Familiegesandte, de belgiske, mecklenborgske og sachsiske Charges d'affaires, blive inviterede til Brylluppet. – Courr. fr. udtaler det Haab, at Alcoholbelysningen (eclairage par Phydrogene liquide) i Frankrig snart ganske vil fortrænge Oliebelysningen. Skulde dette nye Belysningssystem, som ogsaa i Nordamerika synes at blive almindeligere, stadfæste de Forhaabninger, man dertil sætter, da vil Oliehandelen derved lide betydelig Skade. J Frankrig alene beløb Værdien af de i Aaret 1840 indførte Olier og Oliestoffer sig til 68 Millioner Franes (23 Mill. Rigsbankdaler). -
Aalborg Stiftstidende, 1843-04-24
Om det imod den Pariser Rothschilds Agent og Neven Hr. Weisweiler paa Reisen fra Madrid til Paris i Nærheden af Burgos forøvede Røveri erfarer man nu det Nærmere. Røverne fyrede først imod Vognen og dræbte en af Hestene. Banditerne berøvede derpaa Kudsken sit Uhr og Hr. Weisweiler omtrent 900 Franes i rede Penge, som han førte hos sig. Ved en Diligences Ankomst bleve de forstyrrede i videre at fortsætte deres Jnqvisitionsforretning og grebe Flugten. – Et fornemt Pariser Huses Finantsforlegenheder beskjæftige for Øieblikket Opmærksomheden. Det er Hertugen af Decates dansk Hertug af Glücksbjerg) hvis store industrielle og Colonisations-Foretagender ere mislykkede og som nu underhandler med sine Creditorer om en Accord paa 37 Procent, hvilken disse imidlertid endnu ikke have villet antage. Hertugen har, som Storreferendar i Pairskammeret, et aarligt Sallair af 100,000 Fr. og fri Bopæl i Palaiet Luxembourg. Hans Gemalinde er ogsaa i Besiddelse af en meget betydelig Formue, men som administreres privatim og ikke aabner Creditorerne eller Manden nogen Udsigt til Hjælp. – Den bekjendte Caumartin, som ved en Souper hos Sangerinden Heinfetter i Brüssel dræbte sin Medbeiler Sitey, men paastaaer, at denne, som æggede til Striden, selv løb i sin Modstanders Stokkaarde, og bibragte sig det dræbende Saar, er af Juryen i Brüssel, for hvilken han frivilligt havde stillet sig, eenstemmig bleven frikiendt, men for at bære skjulte Vaaben bleven idømt Omkostningerne. Medens Retten delibererede over Omkostningerne, fik han et Brev med Udskriften: Til Morderen Ed. Caumartin og med Underretning, at man, i Tilfælde han blev frikiendt, vilde ombringe ham.
Aalborg Stiftstidende, 1843-04-24
Striden imellem Marocco og Nordamerika er bleven udjævnet. Gouverneuren af Tanger er bleven afsat og den amerikanske Consul har derefter atter heiset sit Flag.
Aalborg Stiftstidende, 1843-04-24
Fra London berettes, at 4 Krudtmøller ved Wal ham Abbey, et lille Stykke fra Staden, den ene efter den anden ere sprungne i Luften. Explosionen foregik den 13de de, og kostede omtrent 7 Arbeidere Livet. Resten fik endnu Tid til at undløbe. En af de Dræbte er slynget 130 Vards bort og Ligene af dem alle bleve med saadan Magt kastede i Veiret, at de ved Nedfaldet sænkede sig 4 a 6 Tommer ned i Jorden. J 2 af de ødelagte Bygninger befandt sig 4500 Pd. Krudt. Aarsagen til Ulykken har man endnu ikke udfundet.
Aalborg Stiftstidende, 1843-04-24
Den vest-preussiske Landdag har under sine Forhandlinger beklaget sig over den i Landet begunstigede Orthodoxie og Pietismus, der især var kjendelig ved de geistlige Lære embeders Besættelse og som havde den meest skadelige Jndflydelse paa Statens Forhold.
Aalborg Stiftstidende, 1843-04-24
Fra det Hessiske har et Udvandrings-Selskab paa 7 til 800 Personer sat sig i Bevægelse for over Bremen at begive sig til det nye Hjem i Amerika. Reisen finder Sted i 3 Afdelinger, i Marts Maaned, efter Paaske og til Efteraaret. Selskabets Agenter have forud indkjøbt 8000 Acres dyrkbar Land i Nærheden af Buffalo, som er betalt med 10 Dollars pr. Acre i Gjennemsnit, hvilket er ti Gange saa meget som Prisen paa udyrket Land, men hvorved da færre Ulemper ere tilstede for Colonisterne end ved Estableringen i de vestlige Staters vilde Egne.
Aalborg Stiftstidende, 1843-04-24
Den berømte tydske Componist Felix Mendelsohn Barthold (Sønnesøn af Philosophen Moses Mendelsohn) er af Staden Leipzig bleven tildeelt Æresborgerretten. Universitetet har allerede tidligere creeret ham til Æresdoctor.
Aalborg Stiftstidende, 1843-04-24
Fra Skeen i Norge afgaaer i disse Dage Briggen Axel og Valborg med 120 Udvandrere til Havre for derfra at begive sig til Wisconsin Gebetet i Nordamerika.
Aalborg Stiftstidende, 1843-04-24
Om kort Tid afgaaer sammestedsfra en Brig med 100 Udvandrere ligesom ogsaa Skibene "Salvator og Vinter flid samt Briggerne "Columbus" og "Washington afgaae fra Skeen i Mai Maaned directe til Nework med ialt 100 Udvandrere.
Aalborg Stiftstidende, 1843-04-24
Fædrelandet. Kjøbenhavn, den 22de April. Ved allerh. Rescript til Rentekammeret af 6te de har Hs. Maj. fastsat, at Antallet af Auscultanter i bemeldte Collegium for Fremtiden skal indskrænkes til 3, nemlig een ved hver af Kammerets 3 Sectioner, og at de juridiske Candidater, hvilke der paa denne Maade gives Leilighed til videre Uddannelse, ei alene ved Embedsexamen maae have lagt fortrinlig gode Kundskaber for Dagen, men desuden senere ved Deeltagelse i Forretninger med Held maae have søgt at gjøre sig skikkede til fremtidig Embedsvirksomhed. J Forbindelse hermed har Hs. Maj. befalet, at der skal anvises saavel de nu ansatte som de i Fremtiden ansættende Auscultanter Arbeide ved Sectionerne, samt at Rentekammeret skal indstille de Auscultanter, der ikke med Flid udføre de dem overdragne Arbeider eller udeblive fra Kammerets ordentlige Forsamlinger uden dertil af Collegiets Chef meddeelt Tilladelse, til at udgaae af Auscultantlisten.
Aalborg Stiftstidende, 1843-04-24
Trykningen af Budgettet for 1842 og Finantsregnskabet for 1841 er nu endelig begyndt og det i to Bogtrykkerier, paa engang. (Kbhpst.)– Et Rescript af 1795 bestemmer, at naar en Jnqvisit er haardnakket i ikke at ville (?) give Svar paa Forhørsdommerens Spørgsmaal, kan denne decretere ham foreløbigen hensat paa Vand og Brød. Dette Rescript er igaar bragt til Anvendelse paa den ansvarlige Redacteur af Fædrelandet, forhenværende Skomagermester Hansen, der i Criminelkammeret blev af Forhørsdommeren, Assessor Gudenrath, afæsket Forklaring over en ældre Artikel i bemeldte Blad, men nægtede nu efter saa lang Tids Forløb at kunne afgive saadan, eller at kunne forklare, hvilken Mening han nu tillagde Samme. Dommeren betydede ham derpaa, at det ovenmeldte Tvangsmiddel vilde blive bragt Anvendelse mod ham, hvorimod Hr. Hansen protesterede og declarerede at ville indanke dette directe for Høiesteret som Rettens voldsomme Tvang. Decretet blev imidlertid fuldbyrdet, og det vil nu vise sig, deels hvorvidt vedkommende Dommer vil ansee sig foranlediget til at fortsætte denne Fremgangsmaade, deels hvorvidt Høiesteret vil bifalde Decretet.
Aalborg Stiftstidende, 1843-04-24
- Redacteuren af Fædrelandet J. A. Hansen er den 20de dennes af Cancelliet beordret tiltalt for Overtrædelse af Trykkefrihedsanordningen med Hensyn til den i det udkomne Nr. 1208 for sidste Tirsdag indførte Artikel med Overskrift: "Nyt schleswig-holsteinsk Escamotteringsforsøg, Jndbydelse til dansk Fadderskab.
Aalborg Stiftstidende, 1843-04-24
- Idag ere for første Gang de nye lukkede Pakkepost vogne satte i Gang herfra Staden. Disse Vogne, hvis smukke og solide Udvortes gjør Hr. Hofkarethfabriqueur Fifes Værksted megen Ære, have til Fadning en fiirkantet lukket Kasse, der aabnes bagtil og er forsynet med tvende Vognsæder til 3 Passagerer foruden Kudsken, hvorhos det andet Sæde er indrettet saaledes, at det, hvis det ikke benyttes til Passagerer, kan slaaes op, og Rummet under Samme, der gaaer i Eet med den øvrige Kasse, kan benyttes til Gods. Disse nye Fourgons ere meget lette og trækkes kun af 2 Heste. En anden ny Slags Pakkepostvogne, der skal benyttes paa Routen i Nørrejylland, er ligeleledes afgaaet idag til deres Bestemmelsested. Disse Sidste, der ere noget større, men iøvrigt af samme Facon som de førstnævnte Vogne, ere forsynede med en Calesche til 3 Personer, foran hvilken en fritstaaende Kudskebuk er anbragt.
Aalborg Stiftstidende, 1843-04-24
Efter Forlydende bliver et andet Antal Pakkepostvogne af førstnævnte Slags forfærdiget i Haderslev til Benyttelse paa Routen i Hertugdømmerne. (Dag.)
Aalborg Stiftstidende, 1843-04-24
Direct. for Universitetet har constitueret Cand. philol. G. J. B. Lund som Lærer ved Nykjøbing Cathedralskole. Professorerne Eckersberg og Lund høitideligholdt i Tirsdags 25 Aarsdagen siden deres Ansættelse ved Kunstakademiet. Ved Prof. Eckersbergs Ankomst til sit Hjempaa Charlottenborg om Aftenen Kl. 11 1/2 modtoges han at flere af sine Elever med en smuk Festsang af H. Kaalund, - Jmedens vi i denne Tid savne enhver Nyhed af politisk Jnteresse og den Stilstand, som er indtraadt i vort offentlige Liv, ikke synes at ville afbrydes i lang Tid, have vi derimod meer end nok af musicalske og andre Underhold ninger. Kjøbenhavn gjemmer i denne Tid indenfor sine Mure tre verdensberømte Mænd, Violinisterne Ernst og Ole Bull samt Pianisten Døhler. Hvis disse Mænd imidlertid lægge nogen Vind paa pecuniair Fortjeneste, saa er dette deres Sammentræff her i Hovedstaden i Begyndelsen af Foraaret ikke det heldigste; thi Antallet af sande Musikyndere og Kunstkjendere er ikke stort her, og disse ere ikke altid istand til at gjæste Concerter, selv om verdensberømte Mænd ere Jndbyderne, naar Priserne ere fordobblede. Dette viste sig igaar Aftes ved Pianisten Döhlers Concert paa Hoftheatret, der var meget svagt besøgt; men hos dette lille Auditorium feirede han en Triumph, som kan kaldes mageløs. J Fredags Aftes maatte Ole Bull tilbagekalde sin Qvartet-Concert, paa Grund af den ringe Afsætning, ja der var ikke engang solgt en Snees billetter til Samme. Jmidlertid maa dette ikke ansees som Maalestok hverken for Döblers eller Ole Bulls Kunstnerværdi; Grunden til det ringe Besøg er ovenfor angiven, og dertil kommer endnu, at vi have et særdeles smukt Foraarsveir, samt at Forestillingerne paa det kgl. Theater, hos Beriderne og hos Prices ikke kunne andet end gjøre Skaar i Besøget hos nævnte Virtuoser. - Andersens lyriske Drama Agnete og Havmanden, har ikke gjort den mindste Lykke paa det kgl. Theater, det savner aldeles dramatisk Effect, og egner sig ikke i mindste Maade til Opførelse, skjøndt det som Digt ikke savner flere skjønne Enkeltheder. Skade er det for den smukke Musik, som Hr. Gade har componeret til Stykket, hvilket sikkert om føie Tid vil indgaae til den evige Hvile.
Aalborg Stiftstidende, 1843-04-24
Efter Opførelsen i Torsdags Aftes af H. C. Andersens Agnete og Havmanden, blandede der sig nogen Hyssen med bifaldet, nærmest vel paa Grund af det Uddramatiske, især i Slutningen af Digtningen. Fru Heiberg, der i det Hele havde opfattet den drømmende Aanetes Charakteer fortrinligt, vandt meget bifald. (B. T.)Hr. Delcours franske Skuespillerselskab, der spiller om Vinteren i Berlin og flere Gange har gjæstet Kjøben(Kbhpst.) havn, agter at spille her i Sommer.
Aalborg Stiftstidende, 1843-04-24
- Den paa Gammelholm beliggende Have, Seilhaven kaldet, som i mange Tider har været tillagt Holmens Over eqvipagemester til Afbenyttelse, skal nu fremtidigen være forenet med den botaniske Have, hvortil den umiddelbart støder og benyttes til Planteskole. Efter Forlydende skal Overeqvipagemesteren have faaet en temmelig betydelig Erstatning for Havens Afstaaelse.
Aalborg Stiftstidende, 1843-04-24
Under klar Himmel have flere her i forgaars Aftes lidt for Kl. 10 iagttaget et særegent Phænomen, idet en stærk Lysning, en Art Jldkugle, pludselig viste sig paa Himlen omtrent i Nordost og da atter øieblikkeligt forsvandt.
Aalborg Stiftstidende, 1843-04-24
Efter hvad vi have erfaret, har dette Phænomen hverken staaet i Forbindelse med Kometen (hvilken nu er borte) eller overhovedet havt nogen Rapport til Astronomien, men blot været (Berl. T.)et atmosphærisk Meteor.
Aalborg Stiftstidende, 1843-04-24
Ledige Embeder. Dybbe og Ramme Sognekald i Ribe Stift, 200 Rbd. (Opsl. var den 19de April. Et Copiist-Embede og tvende Fuldmægtig Embeder ved Kbhavns Politiret og Politiets øvrige Forretninger. (Opsl. vacante d. 20de April.
Aalborg Stiftstidende, 1843-04-24
Befordringer og Afgang. D. 20de de er surnum.
Aalborg Stiftstidende, 1843-04-24
Protocolsecretair i Høiesteret H. A. Hoppe udn. til Auscultant i Rentekammeret. S. D. er Auscultant i Rentekammeret Grev J. S. Schulin udne til Amtmand over Ringkjøbing Amt. S. D. er forhenv. perse Capellan forSennels i Aalborg St., P. R. Hansen besk. til pers. Capellan hos Sognestræsten for Støvring og Mellerup Aarh. St. samt ved Støvringgaard Klosters Capel, H. G. Potter. – D. 21de de er Told- og Consumtions-Casserer i Nestved Kammerr. W. A. Uldall udn. til virk, Justitsraad, Havnecontrolleurerne i Kbhavn T. N. Møller og J. Petersen samt Toldcasserer i Storeheddinge H. C. Kemmerer til virk. Kammerraader; Toldcasserer i Nykjøbing i Sjælland. H. A. Jacobi, til Kammerraad. S. D. Districtscommissair i Gjentofte, Skolelærer F. Jensen til Dannebrogsmand. S. D. har H. M. tillagt Distrietscommissair i Kbhavns nordre Hoved=Kystpolitidistricts 2det District, Dond. J. Bagge, Rang med Politiassisten, ter i Kbhavn. Den 19de de er H. B. Adler besk. til Vexelmægler i Kjøbenhavn. – D. 12te ds. Valget af ordin. Candidat i Theol. F. W. Matthiessen til Præst i Clirbull i Tøndern Provsti stadfæstet. Den 18de de er Udnævnelsen af Herredsfoged i Uggel-Herred, Flensb. Amt, M. A. Moritzen, til succederende Adjunct for den nuv. Gerichtsbalter paa Godset Geltingen stadfæstet. D. 19de de er Consul i Archangel W. Brandt eft. Ans, i Naade, entlediget. Den 20de de Told- og Consumtionskasserer i Roeskilde, Justitsr. N. C. Møller, efter Ans. entlediget i Naade og med Pension. – D. 20de de, er den som Told og Consumtions-Underbetjent i Kbhavn fast constituerede S. de Fine Krogh ansat som virk. Told- og Consumtions Underbetjent dersteds, og forhenv. Sergeant i Livgarden tilfods, Dmand F. W. Berg, med, fast Constitution i den ved Førstnævntes Ansættelse vacantblevne Plads.
Aalborg Stiftstidende, 1843-04-24
Sognepræsten til Vaabensted og Engestofte Menigheder i Lolland, Thune, er for nogle Dage siden afgaaet ved Døden. - Enke-Kammerherreinde Raben Hvidtfeldt Levetzau til Kielstrup og Bremersvold er ogsaa for nylig afgaaet ved Døden, efterladende sig en betydelig Formue. (Loll. P.)
Aalborg Stiftstidende, 1843-04-24
Det er Hollænderiforpagter Gütslev paa Einstedelsborg, som har kjøbt Hovedgaarden Tammestrup i Jylland for (Hemp. Av.) 44,000 Rbd.
Aalborg Stiftstidende, 1843-04-24
Viborg, den 19de April. Endskjøndt Sognefogderne, som Sognenes egentlige Politi, ved den nye Landcommunalanordning, have faaet Assistance i Sogneforstanderskabernes Personale til at iagttage yderlige Haandhævelse af den offentlige Sikkerhed, hvilket man maatte antage, bidrog til at sætte Enhver i meer Respect for ei at modstride Politianordningerne, er det dog beklageligt og næsten oprørende at desuagtet endnu i vore Tider ryggesløse Mennesker fordriste sig til, endog ved næsten lys Dag, at overfalde fredeligt vandrende Personer. Saaledes kom iforgaars, ved Dagbrækningen, en Bondepige, paa omtrent 1820 Aar, gaaende hen af Veien, der fører fra Høgilt By til Seibek (begge Steder heri Amtet) uden at hun anede det Mindste, men i et Nu reiste sig en Mandsperson, der havde skjult sig ved Veien, og anholdt hende med en barsk Begjæring om, strax at aflevere til ham, hvad hun havde hos sig, hvilket imidlertid kun bestod af en liden Pakke med noget hende tilhørende Tøi, men da hun vægrede sig ved dette og begyndte at raabe med al Kraft og Hjælp, tog han en Kniv frem og bibragte hende dermed adskillige Snit i Haandledene og Ansigtet, hvorefter hun faldt næsten bevidstløs til Jorden; han tilføiede hende derefter endvidere nogle Slag i Hovedet med sine Træskoe, hvorpaa han undveg uden at medtage Pigens medhavende lille Pakke; formodentlig var han, ved Pigens stærke Skrig, kommen i Frygt for, at man skulde overraske ham i hans Ugierning. Sognefogden dersteds tilmeldte strax vedkommende Retsbetjent det Passerede og de fornødne Undersøgelser, for om muligt at faae Gierningsmanden opdaget, ere indledede.
Aalborg Stiftstidende, 1843-04-24
Toldvæsenet her gjør ugentlig Excursioner for at faae Bønderne heri Egnen til at aflevere deres Brændeviins tøier, imedens de endnu ere fritagne for Erlæggelse af Mulct, men desuagtet gaaer det meget trivielt med Sammes Afleveringet, thi der ere endnu til idag kun udleveret 22 Sæt.
Aalborg Stiftstidende, 1843-04-24
Veirliget, der i længere Tid har været koldt og forbundet med temmelig stærk Nattefrost, synes nu i de sidste Par Dage at ville tage en mildere og bedre Vending. Med Havresæden gaaer det heromkring rask fra Haanden, da Jorden nu er særdeles beqvem dertil. Rapsen har paa mange Steder heri Egnen og i Salling taget Skade; paa nogle Steder skal den næsten reent være gaaet bort, foraarsaget ved Forraadnelse i Roden. Rugen staaer fortiden paa mange Steder mindre godt.
Aalborg Stiftstidende, 1843-04-24
Jaftes omtrent Kl. 9 1/2 saae man her, omtrent et Par Minutters Tid, paa den sydostlige Deel af Horizonten et Himmeltegn, af Udseende som en Jldkugle, paa samme Størrelse tilsyneladende som Maanen, med en lang Hale og af et gjennemtrængende klart Skin. Lyskuglen syntes at staae stille, og da den gik ud, saae man en klar Stierne som et Raketskud sammesteds. Halen trak sig derefter lidt mere mod Øster og forsvandt.